Diari Oficial de la Generalitat Valenciana


Sumari del DOGV 277, del 05-08-1985 (1985/804766)

DECRET 29/1985, d'1 d'agost, del President de la Generalitat Valenciana, pel qual s'assignen funcions a la Conselleria d'Economia i Hisenda en relació amb l'impost del cinc per cent sobre espectacles públics per a protecció de menors.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/08/01/29/dof/vci/html**

### Dades del document

Número de DOGV
:   277

Data del DOGV
:   05-08-1985

Secció del DOGV
:   DISPOSICIONS GENERALS

Número del document
:   1985/804766


Data del document
:   01-08-1985

Organisme emissor
:   Presidència de la Generalitat

Tipus de document
:   Decret

Decret 29/1985, d'1 d'agost, del President de la Generalitat Valenciana, pel qual s'assignen funcions a la Conselleria d'Economia i Hisenda, en relació amb l'impost del cinc per cent sobre espectacles públics per a protecció de menors.  
Seguint les previsions incloses tant en la Constitució Espanyola com en l'Estatut d'autonomia de la Comunitat Valenciana, en matèria d'assistència social, mitjançant el Reial Decret 1081/1984, de 29 de febrer ( Boletín Oficial del Estado núm. 138, de 9 de juny) es transfereixen a la Comunitat Valenciana funcions i serveis de l'Administració de l'Estat en matèria de protecció de menors.  
En virtut d'aquesta disposició i amb efectivitat des de l'1 de juliol de 1983, es traspassaren la inspecció, vigilància, promoció, foment i coordinació dels Organismes i Serveis de protecció de menors amb les excepcions que se citen en el propi Reial Decret, així com la gestió, liquidació, recaptació, inspecció i revisió de l'impost del cinc per cent sobre espectacles públics, el rendiment del qual es destina a finançar els serveis traspassats.  
Una vegada atribuïdes a la Conselleria de Governació les funcions de caràcter tuitiu, encaminades a l'efectivitat i directa protecció del menor, cal ara assignar les facultats de naturalesa tributària al Departament competent dins de la Generalitat.  
En atenció d'aquests motius i d'acord amb el que disposa l'article 16.b de la Llei de la Generalitat Valenciana 5/1983, de 30 de desembre, de Govern Valencià,  
DECRETE:  
Article primer  
S'assignen a la Conselleria d'Economia i Hisenda les funcions de gestió, liquidació, reaptació, inspecció i revisió de l'impost del cinc per cent sobre espectacles públics, creat per la base novena de la Llei de Pressupostos de 29 de desembre de 1910.  
L'exacció de l'impost es regirà per la Llei esmentada, així com pel seu Reglament, aprovat per Decret de 23 de juliol de 193, i disposicions complementàries, sense altres alteracions que les derivades del propi traspàs de funcions i serveis.  
Article segon  
El rendiment de l'impost es destina a la gestió dels serveis traspassats en ordre a la protecció i tutela de menors, quan el fet imponible tinga lloc en l'àmbit territorial de la Comunitat Valenciana.  
Article tercer  
La Conselleria d'Economia i Hisenda procedirà a la integració i adequació de les funcions anteriorment esmentades en la seua estructura orgànica.  
DISPOSICIO FINAL  
Aquest Decret entrarà en vigor el dia de la publicació en el Diari Oficial de la Generalitat Valenciana.  
València, 1 d'agost de 1985.  
El President de la Generalitat,   
JOAN LERMA I BLASCO


Còpia Permalink ELI